Vážení riaditelia základných škôl a výchovní poradcovia,

zvyčajne by sme Vás a Vašich žiakov v tomto čase pozývali na

**Deň otvorených dverí SPŠT Bardejov – prezenčnou formou.**

Súčasná situácia nás však prinútila tieto plány zmeniť. Prijmite, prosím, naše pozvanie na

**online DOD, ktoré sa uskutoční 4.3.2021 o 1530 – 1700 hod.**

**na adrese:** [**https://dod.spsbj.sk**](https://dod.spsbj.sk)

Vaši žiaci aj rodičia budú mať jedinečnú možnosť získať všetky potrebné informácie o jednotlivých študijných odboroch, ktoré otvárame v školskom roku 2021/2022 online, a to prostredníctvom konferenčných hovorov.

Pre každý študijný odbor je pripravená video miestnosť (štvorce s kamerou), preklik na informácie o odbore (štvorce s písmenom i) a video o danom odbore. Vyberte si odbor, ktorý Vás zaujíma, kliknutím na kameru sa otvorí stránka s online miestnosťou, v ktorej Vám naši učitelia predstavia vybraný odbor a zodpovedajú Vaše otázky. Všetky všeobecné informácie o škole alebo školskom internáte získate ak navštívite miestnosť vedenia školy.

Bližšie informácie o jednotlivých študijných odboroch nájdete na: <https://www.spsbj.sk>.

Boli by sme radi, ak uvedené informácie sprístupnite žiakom 9. ročníka prostredníctvom správy cez EduPage, prípadne zverejnili na svojej web stránke.

 Ing. Jaroslav Bujda

 riaditeľ SPŠT Bardejov